Harry Kane

Harry Edward Kane MBE  [hery kejn] (* 28. júl 1993, Londýn, Spojené kráľovstvo) je anglický futbalový útočník a reprezentant, ktorý v súčasnosti hrá za klub Tottenham Hotspur.

Jeho bývalý tréner Mauricio Pochettino ho prirovnal k argentínskemu kanonierovi Gabrielovi Batistutaovi.

Klubová kariéra 
Kane hral v mládežníckych tímoch klubu Tottenham Hotspur FC. V A-mužstve sa objavil na jeseň 2010, ale už od januára 2011 išiel hosťovať, postupne to bolo v anglických kluboch Leyton Orient, Millwall, Norwich City a Leicester City. Osudová bola pre Kanea sezóna 2014/2015, kedy nastrieľal v drese Tottenhamu celkovo 31 gólov vo všetkých súťažiach a stal sa druhým najlepším strelcom ročníka. S tímom sa dostal do finále ligového pohára, kde sa ale gólovo nepresadil a Tottenham tak prehral s Chelsea 0:2.  Ten istý rok Harry Kane prevzal cenu pre najlepšieho mladíka sezóny Premier League (PFA Young Player of the Year).

Sezóna 2015–16: najlepší strelec Premier League 
Kaneovo číslo dresu bolo zmenené z 18 na 10, predtým ho nosil Emmanuel Adebayor. V rozhovore pre The Daily Telegraph uviedol, že zmenil číslo „aby sa stal klubovou legendou“. Po 748-minútovom suchu strelil 26. septembra 2015 svoj prvý gól v sezóne, keď Tottenham porazil lídra Manchester City 4:1. 25. októbra 2015 strelil Kane  hetrik vrátane penalty, keď na Dean Court triumfovali 5:1 nad Bournemouthom. O osem dní neskôr zaznamenal svoj piaty gól v sezóne pri výhre 3:1 proti Aston Ville. 8. novembra 2015 strelil gól Chelsea v bránke s Petrom Čechom v zápase, ktorý sa nopokon skončil remízou 1:1.

19. decembra 2015 sa Kane po výhre 2:0 v Southamptone predstavil v klube vo svojom stom zápase kde strelil svoj 10. gól z posledných 10 zápasov. O týždeň neskôr pridal ďalšie dva pri výhre 3:0 nad Norwich - dal tak 27 gólov v Premier League, čím prekonal Sheringhamov klubový rekord. 10. januára 2016 strelil 50. gól v drese Tottenhamu remízou 2:2 proti Leicestru v treťom kole FA Cupu.

Kane bol v marci 2016 tretíkrát hráčom mesiaca Premier League, keď v štyroch zápasoch strelil päť gólov. Po tom, čo 2. apríla strelil svoj 22. ligový gól v sezóne remízou 1:1 proti Liverpoolu na Anfielde, stal sa Kane najvyšším strelcom klubu v jednej sezóne Premier League, zostávajúcich šesť zápasov sezóny.

Kane ukončil sezónu víťazstvom v Golden Boot Premier League a s 25 gólmi skončil o jeden gól pred Sergiom Agüerom a Jamie Vardym. Druhýkrát v sezóne bol vymenovaný do mužstva roka PFA, keď pomohol Tottenhamu k tretiemu miestu a kvalifikácii Ligy majstrov UEFA.

Sezóna 2016/17 
V druhom kole ligovej sezóny si vzhľadom k absencii gólmana Huga Lloris prvýkrát vyskúšal kapitánsku úlohu. Augustový zápas Tottenham doma zvládol a vyhral 1:0 nad Crystal Palace, pričom Kane sám zaznamenal asistenciu na gól Victora Wanyama. Vo štvrtom kole pomohol jedným gólom vyhrať 4:0 na pôde Stoke City a ukončil svoje deväťzápasové čakanie na gól. V priebehu septembra si prvýkrát v kariére zahral Ligu majstrov, ale Tottenham doma nestačil na Monako.

Po zranení členka sa 6. novembra vrátil na zápas 11. kola s Arsenalom, v ktorom premenenou penaltou pomohol k remíze 1:1 vonku, než bol po asi 70 minútach vystriedaný. Na pôde Monaka vsietil premenenú penaltou svoj prvý gól v Lige majstrov, ale súper sa vzápätí dostal znova do vedenia 2:1, ktoré si už udržal. Tottenham po tejto prehre z Ligy Majstrov vypadol. 

Keď Kane nastúpil 1. januára 2017 proti Watfordu, odohral zároveň svoj 100. zápas v Premier League. Dvoma gólmi podporil výhru 4:1. Po narodení dcéry nastúpil 14. januára do domáceho zápasu proti WBA a potvrdil výhru 4:0 hetrikom. Tottenham týmto vyhral šesť ligových zápasov za sebou a vyrovnal vlastný klubový rekord.  V piatom kole Pohára FA na ihrisku Fulhamu zaznamenal ďalší hetrik a vďaka nemu Spurs 19. februára vyhrali 3:0.

Sezóna 2017/18 
Kane sa gólovo nepresadil ani v jednom z troch augustových stretnutí novej sezóny v Premier League, to ale odčinil v 4. kole dvoma gólmi proti Evertonu, keď Tottenham aj vďaka nemu vyhral zápas 3:0. Kane však týmto dosiahol osobného úspechu, išlo totiž o jeho 100. a neskôr 101. gól za Spurs.  Potreboval na to 169 odohraných súťažných stretnutí.  Po dvoch góloch strelil tiež v úvodnom zápase v Lige majstrov proti Borussii Dortmund, nemecký súper si z Anglicka odviezol prehru 1:3. Kvalitné septembrové výkony pokračovali aj v druhom zápase v Lige majstrov na pôde cyperského APOEL. Víťazstvo Spurs 3:0 zariadil Kane prvým hetrikom v tejto prestížnej európskej súťaži. 

Na ihrisku Burnley 23. decembra zaznamenal tri góly - teda hetrik - a zariadil výhru Spurs 3:0. Vyrovnal tak rekord Alana Shearera v počte gólov za kalendárny rok. Tretí gól do siete Burnley bol jeho 36. ligovým gólom za rok 2017. Do konca roka Shearera prekonal, pretože 26. decembra strelil hetrik Southamptone pri výhre 5:2.

V januári sa dvakrát presadil proti Evertonu pri výhre 4:0 a prekonal bývalého útočníka klubu Teddyho Sheringhama v počte gólov v Premier League v drese Tottenhamu. Vo februári dosiahol stovky gólov v Premier League, keď sa z penalty presadil proti Liverpoolu a v závere tak vyrovnal na 2:2. V apríli bol štvrtýkrát za sebou v rade obsadený do najlepšieho tímu roka podľa PFA, po jeho boku sa v útoku objavila mená Sergio Agüero a Mohamed Salah. Dňa 8. júna 2018 bolo oznámené predĺženie zmluvy, Kane sa klubu novo upísal do roku 2024.

Sezóna 2018/19 
Na konci augusta 2018 sa gólom podieľal na trojbodovom zisku na pôde Manchestru United, kde Spurs zvíťazili 3:0. V stretnutí 7. kola hraného 29. septembra na pôde Huddersfieldu dvoma gólmi rozhodol o výhre 2:0, pričom druhý gól dal premenením pokutového kopu. Dňa 2. januára 2019 strelil prvý gól zápasu proti Cardiffu (3:0) a stal sa prvým hráčom Premier League, ktorý dal gól každému prvoligovému tímu (celkom 28), ktorému čelil. Medzi januárom a februárom bol zranený, po zotavení sa okamžite vrátil na ihrisko a proti Burnley strelil gól, ten ale prehru 1:2 neodvrátil.  

Odohral odvetu osemfinále Ligy majstrov na štadióne Borussie Dortmund 3. marca 2019 a jediným gólom zápasu potvrdil postup do štvrťfinále, Tottenham už predtým doma zvíťazil 3:0. Vo štvrťfinále proti Manchestru City sa síce tímu trénera Mauricia Pochettina podarilo preraziť medzi posledné štyri celky, Kane sa však opäť zranil a jeho členok ohrozil záver sezóny v lige, Lige majstrov a tiež Ligu národov UEFA konanú v júni.  Nakoniec predsa zasiahol do čisto anglického finále Ligy majstrov medzi Tottenhamom a Liverpoolom, on ani jeho spoluhráči ale na súpera nestačili a prehrali 0:2.

Sezóna 2019/20 
Sezónu 2019/20 začal jeho tím na novom vlastnom štadióne a Kane sa dvoma gólmi v druhom polčase pričinil o tri body po výhre 3:1 proti Aston Ville. Porážku 0:1 na Southamptone 1. januára 2020 sprevádzalo Kaneovo zranenie hamstringov. Na jar však vypukla pandémia covidu-19, ktorá značne ovplyvnila záver sezóny. V stretnutí proti West Hamu 24. júna zaznamenal druhý gól Tottenhamu, ktorý kladivárov porazil 2:0. Kane vo svojom 200. zápase v Premier League strelil 137. gól.

Sezóna 2020/21 
Jeho prvý ligový gól v sezóne 2020–21 padol v druhom ligovom stretnutí. Spurs vyhral nad Southamptonom 5:2. V tomto zápase tiež 4 krát asistoval spoluhráčovi Heung-Min Son pri všetkých štyroch góloch. Je to prvýkrát v histórii Premier League, keď hráč poskytol rovnakému spoluhráčovi v zápase štyri asistencie a Kane sa stal iba šiestym hráčom v histórii Premier League, ktorý asistoval pri štyroch góloch v jednom zápase.

Kane dosiahol hetrik proti Maccabi Haifa v 1. kole play-off Európskej ligy UEFA 1. októbra a zabezpečil si tak kvalifikáciu do skupinovej fázy. 4. októbra strelil gól pri výhre hostí 6:1 proti Manchestru United, čo je najväčšia výhra Tottenhamu na Old Trafford a ich najlepší výsledok proti United od domáceho víťazstva v roku 1932. V novembri strelil Kane prvý gól zápasu Európskej ligy medzi domácim Ludogorec Razgrad a hosťujúcim Tottenhamom, ten nakoniec vyhral 3:1. Kane tak dosiahol 200. gólu v klube, a to v jeho 300. zápase za Spurs.  Kane skóroval pri víťazstve Tottenhamu 2:0 nad Arsenalom a stal sa tak s 11 gólmi rekordným strelcom v histórii North London Derby. 2. januára 2021 premenil Kane penaltu ktorou otvoril skóre a neskôr aj asistoval pri domácom víťazstve Tottenhamu nad Leeds United 3:0. 13. Januára strelil úvodný gól ligového zápasu proti Fulhamu, ktorý skončil remízou 1:1. Skóroval aj 17. januára pri výhre Spurs 1:3 na štadióne Venue Bramall Lane v Sheffielde.

Reprezentačná kariéra 
Kane reprezentoval Anglicko v mládežníckych výberoch od kategórie U17. Zúčastnil sa Majstrovstiev sveta hráčov do 20 rokov 2013 v Turecku , kde mladí Angličania skončili s dvoma získanými bodmi na poslednom štvrtom mieste základnej skupiny E.

V A-mužstve Anglicka debutoval 27. marca 2015 pod trénerom Roy Hodgson v kvalifikačnom zápase proti Litve. Na výhre sa podieľal raz bránkou, v 73. minúte uzatváral skóre na konečných 4:0.  Pod vedením trénera Roya Hodgsona sa zúčastnil EURA 2016 vo Francúzsku, kam sa Anglicko suverénne prebojovala bez straty bodu z kvalifikačnej skupiny E.

Majstrovstvá sveta 2018 

V priebehu mája roku 2018 bol nominovaný do finálnej zostavy pre Majstrovstvá sveta v Rusku. Tréner Gareth Southgate ho zvolik kapitánom mužstva. Bol to práve Kane, kto oboma gólmi rozhodol úvodný zápas 18. júna proti Tunisku. Druhý gól padol v nadstavenom čase a Anglicka tak vyhrala 2:1. V druhom zápase 24. júna si Anglicko dokráčalo pre najvyššiu výhru na svetových majstrovstvách, keď porazili Panamu 6:1. Kane počas zápasu vsietil 3 góly a stal sa tretím Angličanom s hetrikom na svetovom turnaji, čím nadviazal na Sira Geoffa Hursta (1966) a Garyho Lineker (1986). Anglicko sa neskôr stretlo s postupujúcimi Belgičanmi kde v boji o prvé miesto v skupine a prehrali 0:1. Kane ale do zápasu nezasiahol.

Úspešnou penaltou otvoril skóre osemfinále s Kolumbiou, zápas však dospel po góle súperovho obrancu Yerryho Míny do predĺženia, v ktorom sa tímy gólovo nepresadili. Anglicko prvýkrát na svetovom šampionáte zvládlo penaltový rozstrel (4:3) a prvýkrát od roku 2006 dosiahlo štvrťfinále. Hoci sa proti Švédsku ani v ďalších zápasoch strelecky nepresadil, jeho spoluhráči tentokrát áno a po výhre 2:0 postúpilo Anglicko do semifinále, kde však bolo vyradené Chorvátskom po výsledku 1:2 v predĺžení. V súboji o bronz Anglicko opäť nestačilo (0:2) na Belgičanov a obsadilo štvrté miesto. Kane si odniesol Zlatú kopačku pre najlepšieho strelca turnaja so šiestimi gólmi.

Úspechy 
 klubové
 Tottenham

 1 × finalista anglického ligového pohára (EFL Cup) - 2014/15 
 1 × finalista Ligy majstrov UEFA - 2018/19

 Reprezentačný 

 3. miesto na turnaji Liga národov UEFA - 2018/19

 1 × najlepší mladý futbalista anglickej Premier League podľa PFA - 2014/15
 2 × najlepší strelec anglickej Premier League - 2015/16, 2016/17
 1 × Zlatá kopačka pre najlepšieho strelca majstrovstiev sveta - 2018
 1 × najlepší strelec kvalifikácia na ME 2020 (12 gólov)

Referencie

Iné projekty

Externé odkazy 
 Profil hráča na tottenhamhotspur.com
 Profil a štatistiky hráča na Rowdie.co.uk
 Profil hráča na thefa.com

Anglickí národní futbalisti
Hráči Leicester City FC
Hráči Tottenham Hotspur FC
Hráči Norwich City FC
Hráči Millwall F.C.
Futbaloví útočníci
Osobnosti z Londýna